*PROJEKTAS*

Pirkimo dokumentų priedas Nr. 3

1. **Sutarties dalykas**

1.1.Sutarties dalykas yra 2023/2024 m. javų derliaus presuotų šiaudų rulonų (toliau- biokuras) pirkimas Juknaičių katilinei, adresu Šilutės g. 24, Juknaičių k., Šilutės rajonas.

1.2.Perkamo biokuro kokybiniai- techniniai rodikliai ir kiekis turi atitikti techninę specifikaciją Nr.23-12.

1.3. Preliminarus perkamo biokuro kiekis yra *3000 ±10 %* MWh.

**2. Sutarties galiojimas, vykdymo pradžia, trukmė ir terminai**

2.1.Pagal Šią Sutartį biokuro tiekimas vykdomas 2023/2024 m. šildymo sezono metu. Biokuras bus tiekiamas 3 mėnesių laikotarpyje po Sutarties įsigaliojimo pagal šalių susitarimą.

2.2. Sutartis įsigalioja nuo ................... ir galioja iki visų sutartinių įsipareigojimų įvykdymo.

2.3. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

**3. Tiekėjo teisės ir pareigos**

3.1.Tiekėjas įsipareigoja:

3.1.1.nuosekliai vykdyti Sutartį, pagal Šalių susitarimą pristatyti biokurą į sandėlius, esančius Juknaičių k., adresu Šilutės g. 24, Juknaičių k. Šilutės rajonas ir į stirtas lauke, adresu Užlieknių g. 12-2, Juknaičių k. Šilutės rajonas.

3.1.2.užtikrinti biokuro tiekimą Sutarties galiojimo metu, jei Pirkėjo poreikis nesikeičia ir Šalių susitarimu nenumatyta kitaip;

3.1.3.raštu ar kitomis ryšio priemonėmis, nedelsiant informuoti Pirkėją apie bet kokias aplinkybes, dėl kurių Tiekėjas negali tiekti biokuro Sutartyje numatytomis sąlygomis. Šiame punkte nurodytas informacijos pateikimas neatleidžia Tiekėjo nuo jo atsakomybės pagal Sutartį už biokuro tiekimo įsipareigojimų nevykdymo;

3.1.4.pristatyti biokurą, atitinkantį Techninėje specifikacijoje Nr. 23-12 nurodytus reikalavimus;

3.1.5.prisiimti biokuro žuvimo ar sugedimo riziką iki biokuro perdavimo Pirkėjui;

3.1.6.laikytis visų Lietuvos Respublikoje galiojančių įstatymų ir kitų teisės aktų nuostatų ir užtikrinti, kad jo darbuotojai jų laikytųsi. Tiekėjas garantuoja Pirkėjui tiesioginių nuostolių atlyginimą, jei Tiekėjas ar jo darbuotojai nesilaikytų įstatymų, teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksniai;

3.1.7.užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą;

3.1.8.nutraukti arba sumažinti biokuro tiekimą, gavęs Pirkėjo raštišką pranešimą ar ryšio priemonėmis pateiktą informaciją apie biokuro suvartojimo sumažėjimą dėl šilumos gamybos sumažėjimo, katilo gedimo, remonto ar dėl kitų aplinkybių, kurios nebuvo numatytos (įvertintos) šios Sutarties sudarymo metu;

3.1.9.vykdyti visus, neprieštaraujančius Sutarčiai ir teisės aktams Pirkėjo nurodymus dėl biokuro tiekimo. Tiekėjas pasirūpina visa būtina įranga, darbų sauga ir darbo jėga, reikalinga Sutarties vykdymui.

**3.2. Tiekėjas turi teisę:**

3.2.1.sėkmingam Sutarties vykdymui pasitelkti subtiekėjus ar subteikėjus, bet tai nekeičia Tiekėjo atsakomybės dėl Sutarties vykdymo;

3.2.2.Tiekėjas turi ir kitas teises, numatytas Sutartyje ir Lietuvos Respublikos galiojančiuose teisės aktuose.

4. Pirkėjo teisės ir pareigos

1.1.1..Pirkėjas įsipareigoja:

4.1.2.priimti Šalių sutartu laiku pristatytą biokurą, jeigu jis atitinka šios Sutarties taikomus kokybės reikalavimus ir pasirašyti biokuro gabenimo/gavimo dokumentus;

4.1.3.sumokėti biokuro kainą Sutartyje nustatyta tvarka ir terminais;

4.1.4.nedelsiant raštu pranešti Tiekėjui apie biokuro suvartojimo sumažėjimą ar nutraukimą;

4.1.5. suteikti informaciją ir/ar dokumentus, būtinus Sutarčiai vykdyti.

4.2.**Pirkėjas turi teisę:**

4.2.1.jeigu Tiekėjas turi galimybę laikyti biokurą savo sandėlyje, reikalauti tiekti biokuro kiekį pagal Šalių susitarimą;

4.2.2.nepriimti biokuro, jeigu jis netinkamos kokybės.

5. Sutarties kaina ir mokėjimo sąlygos

5.1. Biokuro 1 (vienos) MWh kaina yra ............. Eur (..........................) be PVM ir ............. Eur PVM (..................), 1 MWh pristatymo kaina........ Eur be PVM, ....................Eur PVM, kaina iš viso su PVM yra ............... Eur/ (.................s, išskyrus atvejus, kai kaina sumažinama vadovaujantis Sutarties 8.3. p. Sutartyje nurodyta biokuro kaina apima visas Tiekėjo išlaidas susijusias su biokuro tiekimu pagal Sutarties sąlygas.

5.1.2.Orientacinė Sutarties vertė yra ................ Eur (..............) be PVM, iš viso kaina su PVM yra .............. Eur ( ..............). Galutinė Sutarties kaina priklauso nuo to, kokį biokuro kiekį pateiks Tiekėjas ir kokie bus pateikto biokuro kokybės rodikliai.

5.1.3.Apmokėjimas už patiektą biokurą per einamąjį mėnesi yra iki 30 (trisdešimtos) sekančio mėnesio dienos, pagal pateiktą PVM sąskaitą faktūrą ar kitą dokumentą, parengtą pasirašyto biokuro priėmimo dokumento pagrindu. PVM sąskaita faktūra pateikiama el. paštu [info@silutesst.lt](mailto:info@silutesst.lt).

5.1.4.Valstybės institucijoms priėmus įstatymus ir poįstatyminius teisės aktus, keičiančius PVM dydį, jis keičiamas ir Sutartyje.

**6.**Sutarties vykdymo tvarka

6.1. Bendros nuostatos

6.1.1. Pasirašius Sutartį, biokuras pradedamas tiekti į Juknaičių katilinę po Pirkėjo pranešimo raštu Tiekėjui;

6.1.2. Tiekėjas sandėliuodamas ir transportuodamas biokurą, jį privalo apsaugoti nuo meteorologinių veiksnių įtakos;

6.1.3. Biokuras tiekiamas tik techniškai tvarkingomis, tam skirtomis transporto priemonėmis darbo metu. Šalių sutarimu, biokuras gali būti tiekiamas ir nedarbo metu.

6.**2.** Biokuro tiekimas

6.2.1. Bendru Šalių susitarimu Šalys susitaria dėl biokuro tiekimo į katilinę ir realaus biokuro poreikio.

**6**.**3.** Biokuro priėmimas pagal kiekį ir kokybę

6.3.1. priimant biokurą (pagal kiekį ir atitikimą matmenims) ir atliekant jo kokybinių parametrų (drėgnis, peleningumas ir šilumingumas) nustatymą, Šalys vadovaujasi 2013 m. rugsėjo 20 d. Energetikos ministro įsakymu Nr. 1-185 „Dėl kietojo biokuro apskaitos taisyklių patvirtinimo".

6.3.2. **Priimant biokurą pagal kiekį:** priimant biokurą pagal kiekį Juknaičių katilinėje, Pirkėjas Tiekėjo pristatytą biokurą sveria Juknaičių katilinėje esamomis elektroninėmis svarstyklėmis, dalyvaujant Pirkėjo ir Tiekėjui atstovui. Pasveriama šalių sutarimu pasirinktinai transporto priemonėje atvežtos biokuro partijos ne mažiau 3 vnt. biokuro rulonų ir išvedamas svertinis vidurkis, kuris padauginamas iš atvežusioje transporto priemonėje esančio biokuro rulonų kiekio. Esant svarstyklių gedimui, pristatyto biokuro kiekiui taikomas trijų paskutinių biokuro vežimų svertinis vidurkis.

6.3.2.1. Tiekėjui nesutikus su elektroninių svarstyklių nustatytu svoriu Juknaičių katilinėje, Tiekėjas savo lėšomis biokuro rulonus atveža į Šilutės katilinės teritoriją kontroliniam svėrimui.

6.3.2.2. Tiekėjui reikalaujant sverti atvežtą biokurą Šilutės rajoninės katilinės teritorijoje, transportavimo išlaidas iki svarstyklių ir atgal apmoka Tiekėjas.

6.3.3.priimant biokurą pagal kokybę: specialaus drėgnomačio pagalba yra išmatuojamas pasirinktinai biokuro rulonų visuminis drėgnis, jį įsmeigiant iki biokuro rulono vidurio. Išmatuojamas ne mažiau kaip 3 rulonų transporto priemonėje esančių rulonų drėgnumas. Tuo atveju, kai pristatyto biokuro rulono (atskirai vieno vieneto) ar rulonų (visuminis keturių vienetų) kokybės rodikliai neatitinka Sutarties l priedo „Techninė specifikacija" Nr. 23-12 reikalavimų. Pirkėjas, biokuro rulono, neatitinkančio (-tų) Sutarties 1 priedo „Techninė specifikacija“ Nr. 23-12 reikalavimų nepriima.

6.4. Biokuro energetinės vertės nustatymas

6.4.1. Pirkėjas sertifikuotoje laboratorijoje nustato patiekto biokuro kokybės rodiklius (drėgnis, peleningumas ir šilumingumas) ir jie fiksuojami biokuro apskaitos dokumentuose. Tiekėjui informacija apie patiekto biokuro kokybę (drėgni, peleningumą ir Šilumingumą) pateikiama biokuro priėmimo suvestinėje;

6.4.2. Tiekėjui atsisakius pasirašyti (susiderinti) suvestines apie patiekto biokuro kiekį, kokybę (drėgnį, peleningumą, šilumingumą) ir nepateikus raštiško motyvuoto paaiškinimo bei tai pagrindžiančių dokumentų, Pirkėjas vienašališkai surašo priėmimo dokumentą už ataskaitinį laikotarpį, kuris Tiekėjo neginčytinas;

6.4.3. Suvestinės derinamos per 3 (tris) darbo dienas po laboratorijos rezultato gavimo. Pirkėjas, energijai gaminti suvartoto biokuro naudojamąją masę, vadovaujantis 2013-09-20 Lietuvos Respublikos energetikos ministro įsakymo Nr. 1-185 „Kietojo biokuro apskaitos taisyklės" aktualia redakcija, perskaičiuoja į energetinio matavimo vienetą MWh.

6.5. Asmenys susisiekimui: Pirkėjas ir Tiekėjas paskiria asmenis susisiekimui (operatyviam Sutarties valdymui), kurie stebi, kontroliuoja ir prižiūri Sutarties vykdymą, derina patiekto biokuro kiekius, dokumentų, reikalingų Sutarties vykdymui, formas bei Pirkėjo vardu užsako ar stabdo biokuro tiekimą, o Tiekėjo vardu priima užsakymą ar stabdymą. Asmuo susisiekimui nėra įgaliotas atlikti kokių nors Sutarties pakeitimų. Jeigu šis asmuo pakeičiamas kitu asmeniu, tai nedelsiant apie tai raštu informuojama kita Šalis.

|  |  |  |
| --- | --- | --- |
|  | **Pirkėjas** | **Tiekėjas** |
| Vardas, pavardė |  |  |
| Telefonas |  |  |
| El. paštas |  |  |

**7.1. Biokuro kokybė**

7.1.1. Tiekėjas garantuoja, kad biokuro kokybė atitinka Sutarties priede Techninėje specifikacijoje Nr. 23-12 nurodytus pateiktus reikalavimus.

**8**. Šalių atsakomybė

8.1.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

8.1.2. Vėlavimas atsiskaityti: Neatlikus apmokėjimo nustatytais terminais, Tiekėjo pareikalavimu Pirkėjas privalo sumokėti Tiekėjui 0,03 % delspinigių nuo laiku neapmokėtos sumos, už kiekvieną uždelstą dieną.

8.2. Biokuro tiekimo sutrikimai:

8.2.1. Jeigu Tiekėjas laiku nepatiekia biokuro (Sutarties 2.1. p.), siekiant kompensuoti Pirkėjo nuostolius, Tiekėjas įsipareigoja sumokėti 10 % baudą nuo nepatiekto biokuro vertės.

8.2.2. Tiekėjas kompensuoja visus Pirkėjo patirtus tiesioginius nuostolius, jei dėl Tiekėjo patiekto nekokybiško biokuro buvo sugadinta Pirkėjo įranga/prietaisai. Kompensacijos dydį paskaičiuoja Šalių sudaryta komisija ir jei Tiekėjas komisijos darbe nedalyvauja, Pirkėjas vienašališkai paskaičiuoja kompensacijos dydį.

8.3. Biokuro drėgnio neatitikimas: Tiekėjui, pristačius biokurą, kurio nustatytas drėgnis yra didesnis nei Sutarties priede „Techninė specifikacija“ Nr. 23-12 nurodyta biokuro riba, tą kalendorinę dieną faktiškai pristatyto biokuro kaina be PVM mažinama 2 (dviem) % už kiekvieną viršytą drėgnio procentinį punktą.

8.4. Kiekviena Šalis įsipareigoja atlyginti kitai Šaliai patirtus tiesioginius nuostolius ar išlaidas dėl Sutartyje prisiimtų įsipareigojimų nevykdymo ar netinkamo jų vykdymo (taip pat ir tais atvejais, kai Sutartis, joje numatytomis sąlygomis ir tvarka yra nutraukiama).

9. Nenugalimos jėgos aplinkybės (force majeure)

9.1. Sutarties Šalys atleidžiamos nuo įsipareigojimų vykdymo „Force majeure*“* aplinkybių veikimo laikotarpiu. *„Force majeure“* aplinkybių buvimas nustatomas vadovaujantis Lietuvos Respublikos Vyriausybės 1996 m. liepos 15 d. nutarimu Nr. 840. „Force majeure“ taip pat laikoma valstybinės valdžios ir valdymo organų aktai ir sprendimai.

9.2**.** Pasibaigus šios Sutarties 9.1 punkte nurodytų aplinkybių veikimui, Sutarties Šalis, neįvykdžiusi prisiimtų sutartinių įsipareigojimų, privalo juos įvykdyti.

10. Konfidencialumo įsipareigojimai

10.1. Šalys sutinka laikyti šios Sutarties sąlygas, visą dokumentaciją ir informaciją, kurią Sutarties Šalys gauna viena iš kitos vykdant Sutartį, konfidencialia ir be išankstinio kitos Šalies rašytinio sutikimo neplatinti Trečiosioms Šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka. Šio įsipareigojimo pažeidimu nebus laikomas viešas informacijos apie Pirkėją atskleidimas, jei Pirkėjas pažeidžia mokėjimo terminus ir informacijos apie Tiekėją atskleidimas, jei Tiekėjas pažeidžia biokuro tiekimo terminus.

10.2. Pasirašydamos Sutartį, Šalys sutinka, kad fizinių asmenų duomenys bus tvarkomi bus tvarkomi pagal 2018 m. gegužės 25 d. įsigaliojusį Europos Sąjungos Reglamentą Nr. 2016/679.

11. Sutarties pakeitimai

11.1.Sutarties sąlygos Sutarties galiojimo laiką negali būti keičiamos, išskyrus tokias Sutarties sąlygas, kurias pakeitus nebūtų pažeisti Įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimo taisyklių I skyriaus 3 punkte nustatyti principai ir tikslai.

12. Sutarties pažeidimas

12.1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.

123.2.Vienai Sutarties Šaliai pažeidus Sutartį, nukentėjusioji Šalis turi teisę:

12.2.1.reikalauti kitos Šalies vykdyti sutartinius įsipareigojimus;

12.2.2.reikalauti atlyginti nuostolius;

12.2.3.reikalauti sumokėti Sutartyje nustatytus delspinigius;

12.2.4.nutraukti Sutartį;

12.2.5.taikyti kitus Lietuvos Respublikos teisės aktų nustatytus teisių gynimo būdus.

13. Sutarties nutraukimas

131.Sutartis gali būti nutraukiama raštišku Šalių susitarimu.

13.2.Pirkėjas turi teisę prieš terminą nutraukti Sutartį ir pareikalauti iš Tiekėjo atlyginti dėl to patirtus visus nuostolius šiais atvejais:

13.2.1. jeigu Tiekėjas, nepaisydamas Pirkėjo raginimo raštu, netiekia biokuro daugiau kaip 10 dienų;

13.2.2. jeigu Tiekėjas nesilaiko Sutarties sąlygų dėl biokuro kokybės.

14. Ginčų nagrinėjimo tvarka

14.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

14.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami Lietuvos Respublikos teisme pagal Pirkėjo buveinės registracijos vietą.

15. Baigiamosios nuostatos

15.1. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai Trečiajai Šaliai be išankstinio raštiško kitos Šalies sutikimo.

15.2. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.

15.3. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.

15.4. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią - po vieną kiekvienai Šaliai.

15.5. Sutarties priede yra nurodyti: „Techninė specifikacija“ Nr. 23-12, „Tiekėjo pasiūlymas" (prie Sutarties nepridedami, nes Šalys juos turi).

16. Šalių adresai, rekvizitai ir parašai

**PIRKĖJAS TIEKĖJAS**